Strasbourg muk-chhièn su̍k-yî Fap-koet liâng-thú. Than-he chhai li̍t-sṳ́ sông, Tet-koet lâu Fap-koet chên tô-chhṳ kâu thoi yúng-yû tui Strasbourg ke chú-khièn, yîn yì kâi sṳ chhai ngî-ngièn lâu vùn-fa sông kiâm yû Fap-koet lâu Tet-koet ke thi̍t-tiám, he liá lióng-chúng m̀-thùng vùn-fa ke kâu fi chṳ̂-thi. Kuk-tên-páu, Kâ-ngì-vùn, Kô-tet, Mo̍k-chap-thi̍t, Pâ-sṳ-tet tén Tet-yi-chṳ Fap-làn-sî vùn-fa miàng-ngìn tû chên chhai Strasbourg kî-liù. Strasbourg ya-he chung-tô Koet-chi chû-chṳt chúng-phu só-chhai-thi ke sàng-sṳ. Strasbourg lâu Pí-li-sṳ̀ ke sú-tû Pu-lû-set-ngì yit-ngióng, chu yû Êu-mèn hí-tô chhùng-yeu ke kî-kèu, pâu-koat Êu-chû Lî-sṳ-fi, Êu-chû Ngìn-khièn Fap-yen, Êu-mèn Fán-thâm-khiu̍k, Êu-chû Kiûn-thòn, Êu-chû Sṳ-thâng Kôn-chhat, yî-khi̍p Êu-chû Ngi-fi.